SIRI เผยมีรายได้ 300 ลบ.หลังออกแคมเปญ”5 Holiday Homes”เพียงเดือนเดียว
SIRI เผยมีรายได้ 300 ลบ.หลังออกแคมเปญ"5 Holiday Homes"เพียงเดือนเดียว
14 ม.ค. 2559

นายอุทัย อุทัยแสงสุข รองกรรมการผู้จัดการอาวุโสสายงานพัฒนาธุรกิจและพัฒนาโครงการคอนโดมิเนียม บริษัท แสนสิริ จำกัด (มหาชน) หรือ SIRI เปิดเผยว่า แคมเปญ “5 Holiday Homes” กระแสตอบรับดีเกินคาด เดือนเดียวกวาดรายได้ไปเหยียบ 300 ล้านบาท ลูกค้าไทยและต่างชาติเข้ามาซื้อเพียบ ขายดีหมดทั้ง 5 โครงการในแคมเปญ ที่หัวหิน โครงการ “ออทัมน์ หัวหิน, เรนชะอำ-หัวหิน และบ้านเคียงฟ้า” ที่เขาใหญ่ โครงการ “เดอะ วัลลีย์” และที่พัทยา โครงการ “บ้านปลายหาด” ทั้งลูกค้าชาวไทยและต่างชาติถูกใจมาก เพราะโครงการพร้อมอยู่ แถมทำเลสตรอง อยู่ในเมืองท่องเที่ยวยอดนิยมของไทยที่ไม่ไกลจากกรุงเทพฯ ทั้งหัวหิน พัทยา และเขาใหญ่